Hraun úr eldgosinu við Fagradalsfjall er farið að renna yfir gönguleiðina, sem hefur verið kölluð gönguleið A, og niður í Nátthaga. Gossvæðið verður lokað fyrir almenningi í dag.
Hraunið rennur úr botni Geldingadala en hraunflæði þangað virðist hafa aukist nokkuð í nótt. Þyrla Landhelgisgæslunnar flaug yfir svæðið fyrir hádegi til að ganga úr skugga um að enginn væri innlyksa en hrauntungan lokar af nokkuð stóru svæði í vestanverðum Nátthaga og á hryggnum milli Nátthaga og Geldingadala. Gunnar Schram yfirlögregluþjónn hjá lögreglunni á Suðurnesjum segir að hraunið hafi tekið að renna yfir gönguleiðina um klukkan níu í morgun
Hraun úr eldgosinu við Fagradalsfjall fór að renna yfir gönguleiðina að gígnum snemma í morgun og niður í Nátthaga. Hrauntunga lokar stóru svæði í vestanverðum Nátthaga en enginn var þar á ferð í morgun. Lokað verður að gosstöðvunum í dag. 